Psychopédia (mentálne postihnutí)

**Psychopédia** alebo **pedagogika ľudí s mentálnym postihnutím** je vedný odbor špeciálnej pedagogiky, ktorý sa zaoberá rozvojom, výchovou, vzdelávaním a vyučovaním ľudí s mentálnym postihnutím. Jej predmetom je skúmanie javov a spoločenských dôsledkov mentálneho postihnutia, psychopedická diagnostika a prognostika a socializácia postihnutých. 

Pojem pochádza z gréckych slov psyché (duša) a paideia (výchova). Psychopédia sa študuje na pedagogických fakultách univerzít a absolventi tohto štúdia sa nazývajú psychopédi. Priekopníkmi psychopédov na Slovensku boli V. Gaňo, V. Predmerský a G. Rehuš. 

## Pomocné disciplíny
* pedagogika
* neurológia
* psychiatria
* psychológia
* špeciálnopedagogická psychológia 
* patopsychológia
* sociológia
* sociálna patológia

## Charakteristika mentálneho postihnutia
**Mentálne postihnutie** (retardácia) je stav oneskoreného, zastaveného alebo neúplného vývinu intelektu, pre ktorý je charakteristická podpriemerná inteligencia. Postihnutie nie je ustálené, nemenné a definitívne ukončené a daný stav sa dá zlepšovať. Postihnutý človek má narušené poznávacie schopnosti /zrak, sluch, myslenie, pamäť, reč/.

### Druhy MP
* 1. **Organopatie** - podmienené organicky (porucha CNS od narodenia - vždy ide o poškodenie mozgu)
** podľa vývinového štádia v ktorom bol CNS poškodený môžeme hovoriť o oligofrémii a demencii
* 2. **Sociopatie** - podmienené sociálne; dochádza k nim pod vplyvom extrémne nevhodného prostredia, kedy sa môžu inak vyvinuté mentálne funkcie retardovať

### Typológia z hľadiska dosiahnutého stupňa IQ
* **Hraničné pásmo MR** - ide o ľudí, ktorí nie sú retardovaní, no ani úplne „normálni“ (IQ 71 - 85) a ide väčšinou o deti výchovne a sociálne zanedbané, duševne infantilné, s poruchami vedomia, učenia a správania, ľahkou mozgovou dysfunkciou alebo detskou mozgovou obrnou
** ľahká zaostalosť (IQ 85 - 78)
** výrazná zaostalosť (IQ 77 - 71)
* **Ľahká mentálna retardácia** (Debilita) – motorický, neuropsychický vývin, psychické procesy a reč sú čiastočne oneskorené a obmedzené a najzreteľnejší deficit je v myslení /absentuje u nich logické myslenie/
** sú vychovávateľní a vzdelávateľní v podmienkach špeciálneho prístupu a špeciálnej výchovy v rámci špeciálneho školstva (IQ 70 - 50)
* **Stredná mentálna retardácia** (Imbecilita) – postihnutí majú zachované pudy, ktoré však nezvládajú; majú vyvinutú ťažko zrozumiteľnú artikulovanú reč, ich slovník je chudobný, vyjadrovanie väčšinou na úrovni jednoslovných viet (IQ 35 – 49)
** sú vychovateľní, schopní osvojiť si spoločenské a pracovné návyky a zvládnu i prvky trívia – čítanie, písanie, počítanie, sú však nesamostatní, odkázaní na dozor, celoživotné usmerňovanie inými, pri práci na vedenie a permanentnú kontrolu
* **Ťažká mentálna retardácia** (ťažká idiocia) – výrazné oneskorenie motorického a psychického vývinu (nemajú vyvinuté pudy), ich pamäť, predstavy, asociačné schopnosti sú minimálne, myslenie prakticky chýba (IQ 20 – 34)
** sú nevzdelateľní, no čiastočne vychovateľní; sú však trvalo závislí od starostlivosti iných a možno u nich nacvičiť základné hygienické návyky a jednoduché manuálne práce
* **Hlboká mentálna retardácia** (hlboká idiocia) – najťažší stupeň MR s IQ pod 20 (nemerateľné)
** sú nevzdelateľní a nevychovateľní, potrebujú celoživotnú ústavnú starostlivosť; sú imobilní a vydávajú iba nejasné zvuky, reč nie je

Kategória:Špeciálna pedagogika